[[Fil:Holocene Sea Level.png|thumb|200px|right|Havniveauændringer i det meste af ældre stenalder (og frem til nu).]]
[[Fil:Nordisk arkeologi. Mesolitisk yxa..JPG|thumb|right|150px|Økse fra ældre stenalder.]]
[[Fil:Skivyxa, Nordisk familjebok.jpg|thumb|150px|right|[[Skiveøkse]] fra ældre stenalder.]]
'''Ældre stenalder''' er en del af [[jægerstenalder]]en. Ældre stenalder kaldes også '''Mesolitikum''' (faglig international betegnelse), '''mesolitisk tid''' eller '''mellemstenalder''' og spænder i Danmark ca. over 8.900 f.Kr. – 3.900 f.Kr. Ældre stenalder er en tid mellem den [[ældste stenalder]] ([[palæolitikum]]) og [[yngre stenalder]] ([[neolitikum]]).
== Ældre stenalder i Danmark ==
Ældre Stenalder opdeles i Danmark efter tre kulturer, der alle var skovjægere eller skov- og kystjægere.
* [[Maglemosekultur]]en, år 9300 til ca. 6800 f.v.t.
* [[Kongemosekultur]]en, ca. år 6800 til ca. 5400 f.v.t. <!--aflæst fra diagram Hans Møller, Gram gl. skole-->
* [[Ertebøllekulturen]], ca. år 5400 til 3900 f.v.t. 
Maglemosekulturen var en skovjægerkultur, der opstod i løbet af [[præboreal tid]] hvor landet udviklede sig fra [[parktundra]] til at være mere og mere skovdækket, og fortsatte igennem [[boreal tid]] hvor landet var dækket af en lysåben skov. I den åbne skov var der store forekomster af store byttedyr som [[kronhjort]],  [[urokse]],  [[bison]]  og [[elg]]. I den efterfølgende [[atlantisk tid|atlantiske varmetid]] blev Danmark dækket af såkaldt [[klimaksskov]], en tæt urskov af store gamle træer, der dækkede landet fra kyst til kyst. Nogen af de store byttedyr som f.eks. [[bison]] og [[elg]] forsvandt eller blev sjældnere, og i den mørke underskov blev det sværere at finde tilstrækkeligt alsidig føde. Maglemosekulturen blev afløst af Kongemosekulturen, der var en overgangskultur af både skov- og kystjægere, og bopladserne flyttede ud mod kysterne. I det meste af atlantisk tid, og den sidste del af ældre stenalder, forekom Ertebøllekulturen som var en ren kystjægerkultur - kendt for de mange fund af [[køkkenmødding]]er fra denne periode. Herefter blev [[Jægere og samlere|jæger-samler]] kulturerne i ældre stenalder, langsomt afløst af mere bofaste agerbrugskulturer i [[yngre stenalder]], der derfor også kaldes bondestenalderen.
<br /><br />
'''Tidsnavigation Danmark:'''
{| border="1" cellspacing="0"
|-
| '''Geologisk periode''':
| colspan="9" align="center" width="80%" | ← [[Kvartær]]
|-
| '''Subepoke/epoke''':
| colspan="4" align="center" | ← Sen [[Pleistocæn]]
| colspan="5" align="center" | [[Holocæn]]
|-
| '''Istid''':
| colspan="4" align="center" | Sen [[Weichsel-istiden|Weichsel-istid]]
| colspan="5" align="center" | Flandern-mellemistid (den aktuelle mellemistid) →
|-
| '''Kronozone''':
| colspan="1" align="center" | [[Ældste dryas]]
| colspan="1" align="center" | [[Bøllingtid]]
| colspan="1" align="center" | [[Allerødtiden|Allerødtid]]
| colspan="1" align="center" | [[Yngre dryas]]
| colspan="1" align="center" | [[Præboreal tid]]
| colspan="1" align="center" | [[Boreal tid]]
| colspan="1" align="center" | [[Atlantisk tid]]
| colspan="2" align="center" | [[Subboreal tid]]
|-
| rowspan="2" | '''Kulturhistorisk periode''':
| rowspan="2" | 
| colspan="6" align="center" | [[Jægerstenalder]]
| colspan="1" align="center" | [[Bondestenalder]]
| colspan="1" align="center" rowspan="2" | [[Bronzealder]]
|-
| colspan="3" align="center" | [[Ældste stenalder]]
| colspan="3" align="center" style="background:#dddddd;" | '''Ældre stenalder'''
| colspan="1" align="center" | [[Yngre stenalder]]
|}
{{clear}}
Historie Videnskab Humaniora Geologi